حر بن یزید تمیمی

حر بن یزید ریاحی شہدائے کربلا میں سے تھے۔ جنہوں نے واقعہ کربلا میں حسین ابن علی علیہ السلام کی فوج میں شمولیت اختیار کی۔

بنو تمیم کے ایک فوجی سردار تھے۔ ابن زیاد نے امام حسین علیہ السلام کے آنے کی خبر سن کر سب سے پہلے اسی کی سرکردگی میں ایک ہزار سپاہیوں کا ایک دستہ روانہ کیا وہ امام حسین علیہ السلام کے دائیں بائیں لگا رہے اور انہیں میدان کربلا میں لے آئے۔ اس وقت اسے یہ خیال نہیں تھا کہ معاملہ اس حد تک پہنچ جائے گا۔ لیکن جب اس نے دیکھا کہ ابن زیاد بالکل سمجھوتے پر نہیں آتا تو اپنے سابقہ رویے پر متاسف ہوا اور تلافی مافات کے طور پر جنگ شروع ہونے سے قبل اپنے بھائی، بیٹے اور غلام سمیت حضرت امام حسین علیہ السلام کے ساتھ مل گیا اور انہی کے ہمراہ بہادری سے لڑتے ہوئے شہادت پائی۔

حر نے شب عاشور ساری رات جاگنے کے بعد فیصلہ کیا کہ حق یقیناً آلِ رسول  کے ساتھ ہے اس لیے انھوں نے جا کر حسین ابن علی علیہ السلام سے معافی مانگی۔ حسین ابن علی علیہ السلام نے انھیں معاف کر دیا اور حر کا خطاب دیا جس کا مطلب ہے آزاد۔ اور فرمایا کہ تو دنیا اور آخرت میں آزاد ہے۔

نسب اور پس منظر 
الحر کے قبائلی سلسلے میں معمولی تضادات مختلف تاریخی حوالوں میں نظر آتے ہیں۔ انسائیکلوپیڈیا آف اسلام نے ان کا مکمل لقب الحر بن یزید ابن ندجیہ ابن کعب بن عتاب ابن الحارث ابن عمرو بن حمان الریحی ال یربوعی التمیمی دیا ہے۔  الطبری کے ایک بیان میں، زکریا ابن یحیٰ الدار نے الحر کو عراق کے شہر کوفہ میں واقع قبیلہ بنو تمیم سے تعلق رکھنے والے یربوعی ریاحی کی اولاد کے طور پر بیان کیا ہے۔  یہ الحر کا سب سے زیادہ قبول شدہ نسب ہے جس میں الحر ابن یزید التمیمی کا مختصر خطاب ہے۔ تاہم، الحسین بن عبدالرحمٰن کی طرف سے نقل کردہ الطبری کا ایک اور بیان الحر بن یزید الحنظلی کے لقب کو بیان کرتا ہے، جس کا سلسلہ نسب ایک مختلف قبیلہ بنو نحل ہے ۔

مزید دیکھیے 
 فہرست شہدائے کربلا

حوالہ جات 

اصحاب امام حسین
بنو تمیم
حسین ابن علی
ساتویں صدی کی شخصیات

مسلمان شہدا
مقتولین کربلا
سانحۂ کربلا
61ھ کی وفیات
ساتویں صدی کے مسلمان